# Joomla!

El Joomla! és un sistema de gestió de continguts lliure i codi obert per publicar continguts al World Wide Web i a intranets i alhora és un framework de desenvolupament d'aplicacions web de tipus Model-Vista-Controlador (MVC). Aquest sistema inclou funcions com la memòria cau de pàgines per millorar el rendiment, sindicació RSS, versions imprimibles o en pdf de les pàgines, flaixos de notícies, blogs, enquestes d'opinió, cerca en el web, i internacionalització de l'idioma. És escrit en llenguatge de programació PHP i utilitza el sistema de bases de dades MySQL o PostgreSQL (des de la versió 3.0) per a emmagatzemar la informació. Publicat sota els termes de la GPL de GNU, el Joomla és programari lliure.

## Història

El Joomla! sorgeix com a resultat d'un fork del Mambo per part del grup de desenvolupament, el 17 d'agost de 2005. En aquells temps el nom Mambo era marca registrada de Miro International Pvt Ltd, que va formar una organització sense ànim de lucre amb el propòsit inicial de fundar el projecte i protegir-lo de litigis. El grup de desenvolupament va afirmar que moltes de les clàusules de l'estructura de la fundació anaven en contra d'acords previs amb el comitè directiu del Mambo, que no tenien la consultoria necessària amb les principals parts interessades i que incloïen clàusules que violaven valors essencials del codi obert.
El grup de desenvolupadors va crear la seva pròpia pàgina web, que van anomenar OpenSourceMatters, per distribuir informació als usuaris, desenvolupadors, dissenyadors web i a la comunitat en general. En aquell moment el líder, Andrew Eddie, conegut com a "MasterChief", va escriure una carta oberta a la comunitat, que va aparèixer a la secció d'anuncis del fòrum públic a mamboserver.com.
L'endemà, 1000 persones van entrar al lloc opensourcematters.org per expressar el seu suport i estímul per les accions executades pel grup de desenvolupadors. El lloc web va caure temporalment fora de servei a causa del tràfic excessiu. La notícia va aparèixer en diversos noticiaris digitals. Peter Lamont, CEO de Miro, va donar una resposta pública al grup de desenvolupament amb un article titulat "The Mambo Open Source Controversy - 20 Questions With Miro". Això va crear controvèrsia entre la comunitat del programari lliure sobre la definició de "codi obert". Els fòrums de molts altres projectes de codi obert es van mostrar força actius amb missatges a favor i en contra de les accions d'ambdues parts.
Durant les dues setmanes que van seguir a l'anunci de l'Eddie els equips es van reorganitzar i la comunitat va continuar creixent. A principis d'agost de 2005 Eben Moglen i el Software Freedom Law Center (SFLC) van assistir el grup central del Joomla!, tal com diu una entrada del blog de Moglen d'aquelles dates i l'anunci corresponent d'OSM. L'SFLC continua proporcionant assessoria legal al projecte Joomla!
El 18 d'agost de 2005 Andrew Eddie va demanar a la comunitat opinió sobre els noms suggerits per al projecte. El grup central va afirmar que prendria la decisió final sobre el nom del projecte a partir dels suggeriments de la comunitat. El nom que el grup central va triar no es trobava a la llista de noms suggerits proporcionada per la comunitat.
L'1 de setembre de 2005 es va anunciar el nou nom, "Joomla!", el qual correspon a la pronunciació anglesa de la paraula Àrab jumla (جملة) que significa "tots junts" o "conjuntament", i també "sentència" (frase).
El 7 de setembre de 2005 l'equip de desenvolupament va demanar a la comunitat propostes de logo, va convidar la comunitat a votar per a l'elecció del logo i va anunciar la decisió de la comunitat el 22 de setembre de 2005. A continuació de la selecció del logo, el 2 d'octubre de 2005 es van publicar unes directrius de marca, un manual de marca i un conjunt de logos per a la seva utilització per part de la comunitat.
El Joomla! (Joomla 1.0.0) es va anunciar el 16 de setembre de 2005. Es tractava d'un canvi de nom a la versió 4.5.2.3 del Mambo, amb combinació d'alguns pedaços que arreglaven errors i problemes de seguretat. El Joomla! va guanyar el Premi al sistema de gestió de continguts de codi obert de l'editorial Packt tant l'any 2006 com l'any 2007.
El 27 d'octubre de 2008 l'editorial PACKT va proclamar Johan Janssens, elegit per la comunitat del Joomla, com a "Persona Més Valuosa" (MVP) per la seva feina liderant el projecte de desenvolupament de la nova arquitectura i framework del Joomla 1.5 com l'únic CMS basat en PHP amb un framework de desenvolupament robust.
El Joomla! versió 1.5 es va anunciar el 22 de gener de 2008. La versió més recent (5 de novembre de 2010) és l'1.5.22. Vegeu l'historial complet de versions de l'1.5. Des de finals de maig de 2010 s'han publicat diverses versions beta de l'1.6 per a proves.
En poc temps van aparèixer les versions 1.6 (el 10 de gener de 2011) i 1.7 (el 19 de juliol de 2011), seguides de la 2.5 (el 24 de gener de 2012), que va rebre suport fins al 31 de desembre de 2014, moment en què ja s'havia consolidat la sèrie 3.x que va aparèixer el 27 de setembre de 2012.
La sèrie 3.x ha rebut suport durant més de 10 anys, exactament fins al 17 d'agost de 2023.
El 17 d'agost de 2021, coincidint amb el 16è aniversari de Joomla, es va alliberar la primera versió de la sèrie Joomla 4, que aportava grans millores quant a experiència d'usuari i disseny, rendiment i funcionalitats.
Vegeu l'historial de totes les versions de Joomla

## Versió

Versió Joomla :
| | Versió | Data de publicació | Supported until |
| 1.x | Una versió antiga, sense suport: 1.0 | 17 setembre 2005 | 22 juliol 2009 |
| 1.x | Una versió antiga, sense suport: 1.5 | 21 gener 2008 | 30 setembre 2012, Suport a llarg termini |
| 1.x | Una versió antiga, sense suport: 1.6 | 10 gener 2011 | 19 agost 2011 |
| 1.x | Una versió antiga, sense suport: 1.7 | 19 juliol 2011 | 24 febrer 2012 |
| 2.x | Una versió antiga, sense suport: 2.5 | 24 gener 2012 | 31 desembre 2014, Suport a llarg termini |
| 3.x | Una versió antiga, sense suport: 3.0 | 27 setembre 2012 | 31 maig 2013 |
| 3.x | Una versió antiga, sense suport: 3.1 | 23 abril 2013 | 31 desembre 2013 |
| 3.x | Una versió antiga, sense suport: 3.2 | 6 novembre 2013 | 20 octubre 2014 |
| 3.x | Una versió antiga, sense suport: 3.3 | 20 abril 2014 | 25 febrer 2015 |
| 3.x | Una versió antiga, sense suport: 3.4 | 25 febrer 2015 | 21 març 2016 |
| 3.x | Una versió antiga, sense suport: 3.5 | 21 març 2016 | 12 juliol 2016 |
| 3.x | Una versió antiga, sense suport: 3.6 | 12 juliol 2016 | 25 abril 2017 |
| 3.x | Una versió antiga, sense suport: 3.7 | 25 abril 2017 | 19 setembre 2017 |
| 3.x | Una versió antiga, sense suport: 3.8 | 19 setembre 2017 | 30 octubre 2018 |
| 3.x | Una versió antiga, sense suport: 3.9 | 30 octubre 2018 | 16 agost 2021 |
| 3.x | Una versió antiga, encara amb suport: 3.10.x | 16 agost 2021 | 17 agost 2023, Suport a llarg termini |
| 4.x | Una versió antiga, encara amb suport: 4.0 | 17 agost 2021 | 15 febrer 2022 |
| 4.x | Una versió antiga, encara amb suport: 4.1 | 15 febrer 2022 | 16 agost 2022 |
| 4.x | Una versió antiga, encara amb suport: 4.2 | 16 agost 2022 | 18 abril 2023 |
| 4.x | La darrera versió estable: 5.2.2 | 26 novembre 2024 | 18 abril 2023 |
| 4.x | Proper llançament: 4.3.0 | 18 abril 2023 | n/a |
| Llegenda:Versió antigaVersió antiga, amb suportDarrera versióDarrera versió preliminarProper llançament ||||

## Comunitat

El Joomla! té una comunitat oficial i moltes de no oficials. El juliol de 2008 els fòrums oficials del Joomla! contenien més de 300.000 temes, amb més d'1,3 milions de missatges publicats per part de més de 255.000 membres registrats en 40 idiomes. Es troben publicats llocs no oficials en molts idiomes, de vegades amb extensions del Joomla! que són específiques d'una regió. Per exemple, el suport al text bidireccional per als idiomes àrab i hebreu es poden trobar a portals comunitaris de tercers. Desenvolupadors web no oficials també fan extensions i plantilles web per a la seva venda comercial i ofereixen serveis de personalització en mode freelance. Normalment les extensions (així com les plantilles) es distribueixen com a fitxers zip o amb formats de compressió semblants que es poden instal·lar utilitzant l'instal·lador del Joomla!

## Característiques

El paquet base del Joomla! consisteix en diverses parts, que estan dissenyades per ser el més modulars possibles, permetent que les extensions i integracions siguin fàcils d'implementar. Un exemple d'això són les extensions anomenades "connectors" (plugins). Els connectors són extensions que amplien el Joomla! amb noves funcionalitats. El WikiBot, per exemple, permet a l'autor dels continguts utilitzar "Wikitags" als articles, que permeten crear enllaços dinàmics a articles de la Viquipèdia. Existeixen més de 4.000 extensions per al Joomla!, disponibles a través del directori oficial d'extensions.
A més dels connectors, hi ha disponibles altres tipus d'extensions. Els "components" permeten als administradors web fer tasques com construir una comunitat ampliant les característiques dels usuaris, fer còpies de seguretat del lloc, traduir contingut i crear URL més favorables als motors de cerca. Els "mòduls" permeten fer tasques com mostrar un calendari o que codi personalitzat com Google AdSense, etc. sigui inserit al codi base del Joomla!
El Joomla! permet que els administradors estableixin paràmetres de configuració global que afecten a cada article. Per defecte cada pàgina es regeix per aquests paràmetres, però una pàgina pot tenir la seva pròpia configuració per a cada paràmetre. Per exemple, podeu seleccionar si mostrar o amagar l'autor de l'article o bé simplement triar el paràmetre "mostra l'autor" global.

## Vegeu també

* Sistema de gestió de continguts
* Biblioteca TCPDF per a la generació de documents PDF amb el Joomla.

## Notes

* Graf, Hagen. Building Websites with Joomla. Packt Publishing, 2006. ISBN 1904811949.
* Graf, Hagen. Building Websites with Joomla 1.5 stable. Packt Publishing, 2008. ISBN 1847195302.
* Kennard, James. Mastering Joomla! 1.5: Extension and Framework Development. Packt Publishing, 2007. ISBN 978-1-847192-82-0.
* LeBlanc, Joseph. Learning Joomla Extension Development: Creating Modules, Components, and Plugins with PHP. Packt Publishing, 2007. ISBN 1847191304.
* Dawson, Brandon; Canavan, Tom. Joomla Cash. Packt Publishing, 2007. ISBN 1847191401.
* North, Barrie. The Joomla Admin Manual: A Step by Step Guide to a Successful Website. LuLu, 2007. ISBN 9780615146751.
* North, Barrie. Joomla! 1.5 A User's Guide: Building a Successful Joomla Powered Website, Second Edition. Prentice Hall, 2009. ISBN 9780137012312.
* Rahmel, Dan. Beginning Joomla: From Novice to Professional. Apress, 2007. ISBN 1590598482.
* Rahmel, Dan. Professional Joomla. Wrox, 2007. ISBN 978-0-470-13394-1.
* Sarkar, Suhreed. Joomla! E-Commerce with VirtueMart: Build feature-rich online stores with Joomla! 1.0/1.5 and VirtueMart 1.1.x. Packt Publishing, 2009. ISBN 978-1-847196-74-3.

## Referències

* ↑ New Features in Joomla! 2.5 | Joomla! Community Portal
* ↑ Joomla 3]
* ↑ «Mambo Foundation Web site, Goals and objectives», 09-01-2006. [Consulta: 14 març 2007].
* ↑ «Joomla! 1.0» (en anglès). joomla.org, 17-09-2005. [Consulta: 28 gener 2023].
* ↑ Sandven, Kristoffer. «Procrastinators: Joomla 1.0 End of Life is Here» (en anglès). CMS Critic, 20-07-2009. [Consulta: 5 desembre 2020].
* ↑ «Ladies and Gentlemen...» (en anglès). joomla.org, 21-01-2008. [Consulta: 28 gener 2023].
* ↑ «Joomla 1.5 version history» (en anglès). joomla.org, 27-03-2012. [Consulta: 28 gener 2023]. «Joomla! 1.5 EOL (End of Life) notice - Sept 2012.»
* ↑ «Joomla! 1.6 Has Arrived!» (en anglès). Joomla.org, 10-01-2011. [Consulta: 29 novembre 2020].
* ↑ «Joomla! 1.6.6 Released» (en anglès). Joomla.org, 26-07-2011. [Consulta: 28 gener 2023]. «Version 1.6 will reach end of life on 19 August 2011.»
* ↑ «Joomla! 1.7 Released» (en anglès). Joomla.org, 19-07-2011. [Consulta: 29 novembre 2020].
* ↑ «Joomla! 1.7.5 Released» (en anglès). Joomla.org, 02-02-2012. [Consulta: 28 gener 2023]. «Version 1.7 will reach end of life on 24 February 2012.»
* ↑ «Joomla 2.5.0 Released» (en anglès). Joomla.org, 24-01-2012. [Consulta: 29 novembre 2020].
* ↑ «Joomla 2.5 end of life» (en anglès), 23-10-2014. [Consulta: 5 desembre 2020].
* ↑ «Joomla 3.0.0 Released» (en anglès). Joomla.org, 27-09-2012. [Consulta: 29 novembre 2020].
* ↑ «Joomla! CMS versions» (en anglès). Joomla.org, 04-02-2013. [Consulta: 29 novembre 2020].
* ↑ «Joomla! 3.1.0 Stable Released» (en anglès). Joomla.org, 24-04-2013. [Consulta: 29 novembre 2020].
* ↑ «Joomla! CMS versions» (en anglès). Joomla.org, 06-11-2013. [Consulta: 28 gener 2023].
* ↑ «Joomla! 3.2.0 Stable Released» (en anglès). Joomla.org, 06-11-2013.
* ↑ «Joomla! CMS versions» (en anglès). Joomla.org, 30-04-2014. [Consulta: 28 gener 2023].
* ↑ «Joomla! 3.3.0 Released» (en anglès). Joomla.org, 30-04-2014. [Consulta: 29 novembre 2020].
* ↑ «Joomla! CMS versions» (en anglès). joomla.org, 23-09-2014. [Consulta: 28 gener 2023]. «End of Life: 3.4 release»
* ↑ «Joomla! 3.4 is Here» (en anglès). Joomla.org, 24-02-2015. [Consulta: 29 novembre 2020].
* ↑ «Joomla! CMS versions» (en anglès). joomla.org, 24-12-2015. [Consulta: 28 gener 2023]. «End of Life: 3.5 release»
* ↑ «Joomla! 3.5 is Here» (en anglès). Joomla.org, 21-03-2016. [Consulta: 29 novembre 2020].
* ↑ «Joomla! CMS versions» (en anglès). joomla.org, 05-04-2016. [Consulta: 28 gener 2023]. «End of Life: 3.6 release»
* ↑ «Joomla! 3.6 is Here» (en anglès). Joomla.org, 12-07-2016. [Consulta: 29 novembre 2020].
* ↑ «Joomla! CMS versions» (en anglès). joomla.org, 13-12-2016. [Consulta: 28 gener 2023]. «End of Life: 3.7 release»
* ↑ «Joomla! 3.7 is Here» (en anglès). Joomla.org, 25-04-2017. [Consulta: 29 novembre 2020].
* ↑ «Joomla! CMS versions» (en anglès). joomla.org, 17-08-2017. [Consulta: 28 gener 2023]. «End of Life: 3.8 release»
* ↑ «Joomla! 3.8.0 Release» (en anglès). Joomla.org, 19-09-2017. [Consulta: 29 novembre 2020].
* ↑ «Joomla! CMS versions» (en anglès). joomla.org, 06-10-2018. [Consulta: 28 gener 2023]. «End of Life: 3.9 release»
* ↑ «Joomla! 3.9.0 Release» (en anglès). Joomla.org, 30-10-2018. [Consulta: 29 novembre 2020].
* ↑ «Joomla! CMS versions» (en anglès). joomla.org, 06-07-2021. [Consulta: 28 gener 2023]. «End of Life: 3.10 release»
* 1 2 «Joomla 4.0 and Joomla 3.10 are here!» (en anglès). Joomla.org, 17-08-2021. [Consulta: 17 agost 2021].
* ↑ «Joomla! CMS versions» (en anglès). joomla.org, 17-08-2021. [Consulta: 25 gener 2023]. «End of Life: 17.08.2023»
* ↑ «Joomla! CMS versions» (en anglès). joomla.org, 17-08-2021. [Consulta: 25 gener 2023]. «End of Life: 4.1 release»
* ↑ «Joomla 4.1.0 Stable - New standards in accessible website design» (en anglès). Joomla.org, 15-02-2022.
* ↑ «Joomla! CMS versions» (en anglès). joomla.org, 15-02-2022. [Consulta: 25 gener 2023]. «End of Life: 4.2 release»
* ↑ «Joomla 4.2 and 3.10.11 release» (en anglès). Joomla.org, 16-08-2022.
* 1 2 «Joomla! CMS versions» (en anglès). joomla.org, 30-11-2022. [Consulta: 25 gener 2023]. «End of Life: 4.3 release (currently planned for April 2023)»
* ↑ Error: hi ha títol o url, però calen tots dos paràmetres.«».
* ↑ Error: hi ha títol o url, però calen tots dos paràmetres.«».
* ↑ «Directori d'extensions del Joomla!».

## Enllaços externs

* (anglès) Lloc oficial del Joomla
* (català) Lloc principal del Joomla en català Arxivat 2008-09-14 a Wayback Machine. Joomla! User Group Països Catalans
* (català) Pàgina a Facebook sobre Joomla en català Joomla en català